ᱞᱚᱠᱷᱢᱤ ᱯᱩᱨᱤ

ᱞᱚᱠᱷᱢᱤ ᱯᱩᱨᱤ (ᱥᱤᱧᱚᱛ ᱨᱮ ᱑᱙᱕᱒ ᱨᱮ ᱡᱟᱱᱟᱢ) ᱭᱩᱱᱟᱭᱴᱮᱰ ᱱᱮᱥᱳᱱ ᱨᱮᱭᱟᱜ ᱡᱟᱱᱟᱝ ᱢᱤᱫᱟᱝ (gender equality) ᱟᱨ ᱛᱤᱨᱞᱟᱹ ᱫᱟᱲᱮ ᱞᱟᱹᱜᱤᱜ ᱭᱩᱱᱟᱭᱴᱮᱰ ᱱᱮᱥᱳᱱ ᱨᱮ ᱵᱷᱤᱛᱟᱹᱨᱼᱥᱚᱨᱠᱟᱨ ᱥᱤᱠᱟᱹᱨ ᱟᱨ ᱥᱴᱟᱴᱮᱡᱤᱠ ᱯᱟᱴᱱᱚᱨᱥᱤᱯ ᱞᱟᱹᱜᱤᱫ ᱮᱥᱤᱥᱴᱟᱸᱴ ᱥᱮᱠᱨᱮᱴᱟᱨᱤ ᱡᱮᱱᱮᱨᱟᱞ ᱠᱟᱱᱟᱭ ᱾ ᱱᱩᱭ ᱫᱚ ᱑᱑ ᱢᱟᱨᱪ ᱒᱐᱑᱑ ᱥᱟᱞᱮᱨᱮ ᱭᱩᱹᱮᱱᱹ ᱡᱮᱱᱮᱨᱟᱞ ᱥᱮᱠᱨᱮᱴᱟᱨᱤ ᱵᱟᱱᱼᱠᱤᱼᱢᱩᱱ ᱦᱚᱛᱮᱛᱮ ᱵᱤᱥᱮᱞᱮᱫ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱯᱩᱨᱤ ᱫᱚ ᱭᱩᱹᱮᱱᱹ ᱨᱤᱱᱤᱡ ᱛᱤᱨᱞᱟᱹ ᱡᱚᱜᱚ ᱠᱟᱹᱢᱤᱭᱟ ᱫᱤᱥᱟᱹ ᱩᱫᱩᱜᱤᱭᱟᱹ ᱠᱟᱱᱟᱭ ᱾ ᱭᱩᱹᱮᱱᱹ ᱛᱤᱨᱞᱟᱹ ᱠᱚᱣᱟᱜ ᱛᱷᱟᱯᱚᱱ ᱚᱠᱛᱚ ᱒᱐᱑᱑ ᱥᱟᱞᱮᱨᱮ ᱞᱤᱰᱚᱨᱥᱤᱯ ᱴᱤᱢ ᱨᱮ ᱥᱮᱞᱮᱫ ᱮᱱ ᱛᱟᱭᱚᱢ, ᱩᱱᱤ ᱫᱚ ᱱᱚᱣᱟ ᱱᱟᱣᱟ ᱟᱨ ᱰᱟᱭᱱᱟᱢᱤᱠ ᱭᱩᱱᱤᱴ ᱵᱮᱱᱟᱣ ᱞᱟᱹᱜᱤᱫ ᱨᱚᱬᱱᱤᱛᱤᱭᱟᱹ ᱮᱱᱮᱢ ᱮ ᱮᱢ ᱟᱠᱟᱫᱼᱟ ᱾ ᱩᱱᱤ ᱫᱚ ᱵᱭᱩᱨᱳ ᱚᱯᱷ ᱤᱱᱴᱚᱨᱜᱚᱵᱚᱨᱢᱮᱸᱱᱴᱚᱞ ᱥᱟᱯᱳᱴ, ᱭᱩᱹᱮᱱᱹ ᱥᱤᱥᱴᱚᱢ ᱠᱚᱚᱨᱰᱤᱱᱮᱥᱳᱱ ᱟᱨ ᱥᱴᱨᱟᱴᱮᱡᱤᱠ ᱯᱟᱨᱱᱚᱨᱥᱤᱯ ᱨᱮᱭᱟᱜ ᱧᱮᱞ ᱡᱚᱛᱚᱱ ᱨᱮ ᱥᱚᱡᱷᱮ ᱜᱮ ᱟᱺᱜᱤᱵᱷᱟᱹᱨᱤᱭᱟ ᱢᱮᱱᱟᱭᱟ ᱟᱨ ᱢᱟᱨᱪ ᱠᱷᱚᱱ ᱚᱜᱚᱥᱴ ᱫᱷᱟᱹᱵᱤᱡ ᱭᱩᱹᱮᱱᱹ ᱨᱤᱱᱤᱡ ᱛᱤᱨᱞᱟᱹ ᱠᱚᱭᱤᱡ ᱢᱟᱬᱛᱮ ᱟᱺᱜᱤᱵᱷᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾

ᱥᱮᱪᱮᱫ

ᱞᱚᱠᱷᱢᱤ ᱯᱩᱨᱤ ᱫᱚ ᱱᱟᱜᱟᱢ, ᱯᱚᱵᱞᱤᱠ ᱯᱚᱞᱤᱥᱤ, ᱯᱨᱚᱥᱟᱥᱳᱱ, ᱡᱮᱜᱮᱛᱟᱹᱨᱤ ᱥᱟᱹᱜᱟᱹᱭ, ᱠᱟᱱᱩᱱ ᱟᱨ ᱠᱟᱹᱣᱰᱤᱟᱹᱨᱤ ᱩᱛᱱᱟᱹᱣ ᱮᱛᱟᱱ ᱨᱮᱭ ᱯᱟᱲᱦᱟᱣ ᱟᱠᱟᱱᱟ ᱾ ᱱᱩᱭ ᱵᱤᱹᱮᱹ ᱫᱚ ᱫᱤᱞᱞᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱟᱨ ᱯᱚᱧᱡᱟᱵᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱯᱤᱹᱡᱤᱹ ᱰᱤᱜᱨᱤ, ᱚᱱᱟ ᱥᱟᱶᱛᱮ ᱯᱨᱚᱯᱷᱮᱥᱚᱱᱟᱞ ᱰᱤᱯᱞᱚᱢᱟ ᱦᱚᱸᱭ ᱥᱟᱹᱛ ᱠᱮᱫᱼᱟ ᱾

ᱠᱮᱨᱤᱭᱚᱨ

ᱯᱩᱨᱤ ᱫᱚ ᱠᱟᱹᱣᱰᱤ ᱟᱹᱨᱤ ᱟᱨ ᱩᱛᱱᱟᱹᱣ ᱨᱤᱛ ᱵᱮᱱᱟᱣ ᱥᱟᱶᱼᱥᱟᱶ ᱛᱮ ᱨᱟᱡᱽᱼᱟᱹᱨᱤ, ᱥᱟᱹᱱᱛᱤ ᱟᱨ ᱯᱟᱨᱟᱝᱜᱚᱛ, ᱢᱟᱱᱣᱟᱨᱤ ᱟᱨ ᱢᱟᱱᱣᱟ ᱚᱫᱷᱤᱠᱟᱨ ᱨᱮ ᱓᱗ ᱥᱮᱨᱢᱟ ᱠᱷᱚᱱ ᱦᱚᱸ ᱵᱟᱹᱲᱛᱤ ᱚᱠᱛᱚ ᱨᱮᱭᱟᱜ ᱯᱟᱹᱨᱩᱠᱷᱮᱛ ᱢᱮᱱᱟᱜ ᱛᱟᱭᱟ ᱾  ᱱᱚᱣᱟ ᱠᱷᱚᱱ ᱒᱐ ᱥᱮᱨᱢᱟ ᱠᱷᱚᱱ ᱦᱚᱸ ᱵᱟᱹᱲᱛᱤ ᱚᱠᱛᱚ ᱭᱩᱹᱮᱱ. ᱥᱤᱥᱴᱚᱢ ᱥᱟᱶ ᱡᱩᱦᱩᱲᱟᱹᱣ ᱮ ᱛᱟᱦᱮᱸ ᱟᱠᱟᱱᱟ ᱾ ᱩᱱᱤ ᱟᱡᱟᱜ ᱯᱩᱨᱟᱹ ᱠᱮᱨᱤᱭᱚᱨ ᱨᱮ ᱡᱟᱱᱟᱝ ᱥᱚᱢᱟᱱᱛᱟ ᱟᱨ ᱛᱤᱨᱞᱟᱹ ᱫᱟᱲᱮ ᱠᱚ ᱦᱚᱸ ᱩᱫᱽᱜᱟᱹᱣ ᱮ ᱮᱢ ᱟᱠᱟᱫᱼᱟ ᱾

ᱭᱩᱱᱟᱭᱴᱮᱰ ᱱᱮᱥᱳᱱ ᱨᱮ ᱥᱮᱵᱟ

ᱞᱚᱠᱷᱢᱤ ᱯᱩᱨᱤ ᱫᱚ ᱭᱩᱮᱱᱥᱤᱴᱤᱮᱰᱤ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱰᱤᱵᱤᱡᱚᱱ ᱨᱮ ᱫᱤᱥᱟᱹ ᱩᱫᱩᱜᱤᱭᱟᱹ ᱞᱮᱠᱟᱛᱮ ᱭᱩᱹᱮᱱᱹ ᱨᱮᱭ ᱥᱮᱞᱮᱫ ᱮᱱᱟ ᱾ ᱟᱡ ᱫᱚ ᱭᱩᱮᱱᱥᱤᱴᱤᱮᱰᱤ (᱒᱐᱐᱗ ᱠᱷᱚᱱ ᱒᱐᱐᱙) ᱨᱤᱱᱤᱡ ᱮᱠᱴᱤᱝ ᱰᱮᱯᱭᱩᱴᱤ ᱰᱟᱭᱨᱮᱠᱴᱚᱨ ᱡᱮᱱᱮᱨᱟᱞ ᱮ ᱵᱮᱱᱟᱣ ᱮᱱᱟ ᱟᱨ ᱵᱟᱨᱭᱟ ᱞᱟᱹᱠᱛᱤ ᱟᱱᱟᱜ ᱥᱮᱱᱮᱞᱮᱫ ᱭᱩᱮᱱᱥᱤᱴᱤᱮᱰᱤ XI ᱤᱱ ᱥᱟᱣ ᱯᱟᱣᱞᱳ ᱟᱨ ᱭᱩᱮᱱᱥᱤᱴᱤᱮᱰᱤ XII ᱫᱚ ᱚᱠᱨᱟ ᱨᱮ ᱦᱩᱭ ᱮᱱᱟ ᱾ ᱟᱡ ᱫᱚ ᱒᱐᱐᱙ ᱠᱷᱚᱱ ᱒᱐᱑᱑ ᱫᱷᱟᱹᱵᱤᱡ ᱱᱭᱩᱭᱚᱨᱠ ᱨᱮ ᱠᱟᱹᱡ ᱠᱷᱚᱱ ᱠᱟᱹᱡ ᱩᱛᱱᱟᱹᱣ ᱫᱤᱥᱚᱢ, ᱞᱮᱸᱰᱞᱳᱠ ᱩᱛᱱᱟᱹᱣ ᱫᱤᱥᱚᱢ, ᱟᱨ ᱠᱟᱹᱴᱤᱡ ᱰᱷᱤᱯ/ᱫᱤᱯᱚ ᱩᱛᱱᱟᱹᱣᱜ ᱠᱟᱱ ᱯᱚᱱᱚᱛ Small Island Developing State (SIDS) ᱞᱟᱹᱜᱤᱫ ᱞᱟᱯᱷᱟᱝ ᱯᱨᱚᱛᱤᱱᱤᱫᱷᱤ ᱞᱟᱹᱜᱤᱫ ᱭᱩᱹᱮᱱᱹ ᱚᱯᱷᱤᱥ ᱨᱮ ᱫᱤᱥᱟᱹ ᱩᱫᱩᱜᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙